[επειδη μαγνητες οι επι μαιανδ]ρωι φιλο[ι ο]ντες και οικειοι [των απειρωταν ψαφισμ]α τε και πρεσβευτας αποστειλαν[τες αριστοδαμο]ν διοκλεος αριστεα γοργασου ανταν[ορα κωλωτιων]ος ταν τε φιλιαν και ταν οικειοτατα α[νενεωσ]αντο και παρεκαλουν τους απειρωτας αποδεξασθαι τον αγωνα ον τιθητι α πολις των μαγνητων ται αρτεμιδι ται λευκοφρυηναι κατα πενταετηριδα μουσικον τε και γυμνικον και ιππικον ισοπυθιον ταις τιμαις κατα τας μαντειας του θεου του εν δελφοις ενεφανιξαν δε οι πρεσβευται και τογ χρησμον εν ωι λωιον ηγ και αμεινον τιμασιν απολλωνα πυθιον και αρτεμιν λευκοφρυηναγ και ταν πολιν και ταγ χωραν των μαγνητων ιεραγ και ασυλον νομιζουσιν απελογιξαντο δε και ταν επιφανειαν τας θεου και τας γεγενημενας απο των μαγνητων εις τους ελλανας ευχρηστιας τε και ευεργεσιας και αξιουγ και παρεκαλουν τους απειρωτας αποδεξασθαι και συναυξησαι τας εψηφισμενας τιμας ται θεωι τα[υτ]α γαρ ποιησαντας ακολουθα πραξειν ται του θεου μαντειαι χαριεισθαι δε και τωι δαμωι δεδοχθαι τοις απειρωταις ταν τε οικειοτατα και φιλιαν ταν υπαρχουσαν τοις απειρωταις ποτι τους μαγνητας ανανεωσασθαι και τον αγωνα ον τιθητι α πολις των μαγνητων ται αρτεμιδι ται λευκοφρυηναι [π]οτιδεχε[σ]θαι στεφανιταν ισοπυθιον ταις τιμαις και ταν [π]ολιν δε και ταν χωραν των μαγνητων ειμεν ιεραν κα[ι] ασυλον καθιστασθαι δε και θεαροδοχους τους υποδεξομενους τους θεωρους τους εκαστακις παραγινομενους και επαγγελλοντας ταν θυσιαν και τον αγωνα εκ τας των μαγνητων πολιος αποστελλειν δε και θεωρους τους συνθυσοντας και συναυξησοντας τας τιμας ται θεωι υπαρχειν δε και τοις μαγνησιν φιλοις και οικειοις ουσιν το δικαιογ καθαπερ και τοις προξενοις των απειρωταν. οπως δε εις τον απαντα χρονον υπαρχηι φανερα τα δε[δ]ογμενα αναγραψαι τ[ο] ψαφισμα εν δωδωναι εν τωι ιερωι του διος του ναου εν τωι βηματι τωι αθηναιων αναθεματι και επιμεληθημεν οπως γραφηι κρισωνα τον στραταγον και τους συναρχοντας το δε αναλωμα δομεν χαροπιδαν τον επικαθισταμενον γραμματη συνεδριου επαινεσαι δε και τους πρεσβευτας αριστοδαμον αριστεα αντανορα οτι παρ[ε]πεδαμησαν τε και διελεγη[ν] περι παντων αξιω[ς] τας τε πολιος των μαγνητων και του εθνους των απειρωταν διο προξενους ειμεν αυτους τε και εκγονους εις τον απαντα χρονον υπαρχειν δε αυτοις και πολιτειαν και ασφαλειαν παρα απειρωταν και πολεμου και ειρανας και ατελειαν και εντελειαν και τα αλλα παντα καθως [κ]αι τοις αλλοις απειρωταις δομεν δε και εκεχειρον [αυτοις χα]ροπιδαν τον [γ]ραμματη των συνεδρ[ων] [οσον και τοις] τα πυθια επαγγελ[λουσ]ιν εν τοις ν[ομοις ]. [κατα τα αυτα] δε απεδεξαντο [κα]σ[σ]ωπαιοι.
IMagn 32